	Na temelju članka 47. Statuta Općine Peteranec („Službeni glasnik Koprivničko-križevačke županije“ broj 6/13.,  4/18., 4/20., 4/21., 26/23. pročišćeni tekst i 7/25.) i članka 3. Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137/12-21-1 od 13. rujna 2021. godine), Pravilnika o izmjenama Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137-12-02-23-2 od 13. rujna 2023. godine), Pravilnika o II. izmjenama Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137-12-02-24-3 od 26. rujna 2024. godine) i Pravilnika o III. izmjenama Pravilnika o stipendiranju studenata s područja Općine Peteranec (KLASA: 604-01/21-01/01 URBROJ:2137-12-02-26-4 od 28. rujna 2026. godine), općinski načelnik Općine Peteranec donosi


ODLUKU
o raspisivanju Javnog natječaja za dodjelu studentskih stipendija
Općine Peteranec za akademsku godinu 2026./2027.


Članak 1.

	Općinski načelnik Općine Peteranec donosi Odluku o raspisivanju Javnog natječaja za dodjelu studentskih stipendija Općine Peteranec za akademsku godinu 2026./2027., (u daljnjem tekstu: Javni natječaj).

Članak 2.

	Studentske stipendije dodijelit će se za cca 20 (dvadeset) studenata koji imaju prijavljeno prebivalište na području Općine Peteranec u neprekinutom trajanju od najmanje 1 (jedne) godine prije objave Javnog natječaja.
	Stipendija se utvrđuje u iznosu 150,00 EUR mjesečno, a isplaćivat će se na IBAN korisnika stipendije do zadnjeg dana u tekućem mjesecu za prethodni mjesec. 

Članak 3.

Ova Odluka stupa na snagu danom donošenja.

